text stringlengths 1 366 | utterance_type stringclasses 2
values | dialect stringclasses 7
values | tokens int64 1 275 |
|---|---|---|---|
ما قُلتلك، كان ممكن تبقى مخطوف، وتتحول إلى عبد، كان ممكن تبقى مديون، تتحول إلى عبد، بغض النظر عن لونك، بغض النظر عن شكلك، لكن اللي حصل في هذه القرون إن الموضوع تحول، أنا ممكن أستعبد حد لا هو مديون، ولا هو اتأسر في حرب، ولا أي حاجة من الحاجات | Statement | Masri | 168 |
دي، ولكن بس Because He Has A Different Color، "لونك مختلف؟ تعالى. تعالى، عشان أحط شغلك على الشاي بتاعي!" ما هو الشاي الإنجليزي دا ودّانا في داهية! لو ما كناش بنحط سُكّر على الشاي، يمكن ما كانش فيه عبودية، مزارع السُكّر دي بهدلت القارة جامد! ملايين الأفارقة اتوصموا بإنهم عبيد | Question | Khaleeji | 179 |
بالفطرة، بقيت انت فجأة تتولد، تخش في نظام عالمي انت عبد فيه، وبتتعامل كمسجون وبتتشحن، وبتبدأ العقلية بتاعة الثورة الصناعية تتعامل معاك، انت بقيت محتاج تبقى Packaged بشكل معيّن، محتاج تسافر لأماكن معيّنة، تتعرّض لنظام معيّن، قوانين معيّنة، Efficiency معيّنة، يلّا، خُش خط الإنتاج! خط إنتاج خط الإنتاج! بتخش في | Statement | Iraqi | 224 |
نظام كامل هدفه بَني إمبراطوريات وتكديس ثروات، من خلال استعبادك، نظام ما فيش فيه لا أمل، ولا مَخرج، You Are Born As A Slave, And You Die As A Slave! هذا النظام، يا عزيزي، بدأ في تقريبًا القرن الـ15، لمّا العالم دخل مرحلة جديدة مع رحلات الاستكشاف الأوروبية، "البرتغال" كانت | Statement | Khaleeji | 165 |
من أوائل الدول اللي تفهم إن السيطرة على البحر رهان مكسبه كبير، الموضوع بدأ لمّا الأمير "هنري" الملقّب بـ"الملّاح" شجّع الرحلات البحرية على طول الساحل الأفريقي، كان بيحاول يستكشف طرُق تجارية جديدة لـ"الهند"، "الأكل بتاعنا ماسخ، عايزين نحط عليه بهارات." فنروح ." البلد. هدف الراجل دا إن هو كان يلاقي | Question | Iraqi | 210 |
طرُق جديدة ليه؟ لأنه كان عايز يبعد عن الطرُق اللي كان مسيطر عليها المسلمين في هذا الوقت. والبرتغاليين وهما بيتجولوا في السواحل الأفريقية، وهما بيدوّروا على فرصة تجارية في إن هما يوصلوا لـ"الهند"، إذ بهم بيلاقوا فرصة تانية خالص. "واحنا ليه بس نتاجر في Commodities؟ قالّك: "احنا عمّالين بنتاجر في | Question | Masri | 207 |
المواد، طب ليه ما نتاجرش في صُنّاع المواد؟ الناس القائمة على المواد؟ ليه ما نتاجرش في العمالة؟" في البداية، يا عزيزي، الموضوع كان Startup كدا، "بنعمل عمليات خطف محدودة، ونجرب الـProduct بتاعنا، نعمل الـMVP بتاعنا كداهو وننزل الـMarket نشوف هل هناك Appetite ولّا لأ." بلغة الـVC. فضل، يا عزيزي، الموضوع | Question | Masri | 204 |
شغال كدا، واحدة واحدة، "بنجرب في مخطوفين، بنشتري أسرى، شوية حاجات على الضيّق. لقينا هناك Demand، هناك طلب." "ياه يا ! ليه طيب الطلب فجأة زاد على المستعبدين؟!" ليه بقى هذا الكلام؟ في هذه الفترة، يا عزيزي، "أوروبا" كانت في حالة توسع، بيحصل عملية Scaling، "إسبانيا" و"البرتغال" لسة مكتشفين العالم | Question | Masri | 208 |
الجديد، اللي هما الأمريكتين. بعد ما "كولومبوس" وصل سنة 1492، ظهرت مشكلة ضخمة، "عندنا أراضي جديدة كبيرة شاسعة، ازاي هنقدر نسيطر عليها؟" ازاي يستغلوا الأراضي دي، في إن هما يزرعوا سُكّر، يطلّعوا معادن ثمينة، يشغّلوا الشغل! في البداية، قالّك: "يا جماعة، ما تستخدموا منتجات محلية، السكان الأصليين، ناخدهم يبقوا العمالة | Question | Khaleeji | 240 |
بتاعتنا." لكن، يا عزيزي، المشكلة إن زي ما حكيتلك قبل كدا، الأوروبيين لمّا راحوا الأمريكتين، كانوا جايين بجراثيم، جايبين أوبئة معاهم، الأوبئة دي في بعض المناطق كانت بتخش تقتل من 80 لـ90% من السكان، أوبئة دمرت مجتمعات السكان الأصليين، الملايين ماتوا من الجدري والحصبة والإنفلونزا. زي ما تقول كدا، البضاعة | Statement | Khaleeji | 228 |
تلفت! مش بس كدا، كمان، محاولة استعبادهم كان فيها مقاومة، فالأوروبيين عاقبوا اللي باقيين، وأبادوا كتير منهم. والنتيجة، يا عزيزي، كانت إن الأوروبيين لقوا نفسهم محتاجين مصدر جديد للعمالة. وهنا، يا عزيزي، بييجي الحل، هنروح فين؟ "اصحي يا ماما زي ما فيكي ألماظ، فيكي روبابيكيا" "طب يا اشمعنى راحوا ؟! | Question | Khaleeji | 221 |
ما يحاولوا يستوردوا عبيد أوروبيين. زي ما قُلتلك، يا عزيزي، "أوروبا" كانت محتاجة أعداد ضخمة من العمال، والأوروبيين نفسهم ما كانوش ينفعوا، ليه؟ ببساطة، لأن الأوروبي بيحمرّ في المناطق الحارة، بيبقى، يا عزيزي، واخد وش، مش متعود على الحرارات العالية دي، فبالتالي، لو شغّلته في المزارع، هيتعب ويموت منك على | Question | Khaleeji | 218 |
طول، فتخسر! لكن انت بقى لو رُحتلي للأفارقة، اللي بشراتهم بتحميهم من أشعة الشمس المرعبة دي والحرارات العالية دي، هيبقى عندك بضاعة الـShelf Life بتاعها أعلى، فتجيب ROI حلو، الكام كلمة اللي حافظها من Shark Tank، هأخلصها كلها! خلّيني أقولّك، يا عزيزي، إن هما لمّا حاولوا يبعتوا عُمّال أوروبيين من | Statement | Masri | 203 |
خلال نظام عبودية بأجر، Paid Slavery, Indentured Servants، اللي هي "عقود عبودية مؤقتة"، للعمل في المستعمرات الجديدة، "ياه يا ّ يا بختهم!" بعدها بقى، يبقى فيه Part-Time عبودية، بعدها، Full-Time عبودية، بعدها، بيبقى فيه عبودية على المعاش! طبعًا، يا عزيزي، دا ما نفعش، لأن الإنسان الأوروبي كان عنده حماية قانونية | Statement | Khaleeji | 189 |
نسبية، كان وقتها عندهم ما نقدر إن احنا نوصفه بـ"حقوق"، ممكن الشخص دا يلجأ للمحاكم. وبعدين، مش بس كدا، يا عزيزي، العَقد، اللي أنا قُلتهولك دا، مؤقت، فالعبيد لمّا بيخلّصوه، بياخدوا حريتهم، إن لم يكن ممكن كمان ياخدوا مكافآت، ممكن ياخدوا قطع أراضي صغيرة، دا خلّى الموضوع دا نظام مكلف | Statement | Masri | 218 |
ومتعب، وصعب إن هو يتحول إلى مصدر كامل للعمالة. كمان، الكنيسة، لو تفتكر، في الوقت دا كانت قوية، فكان صعب جدًا إنها تقبل إن مسيحي يتم استعباده، وبالفعل، يا عزيزي، بنشوف الكنيسة الكاثوليكية بتُصدر مراسيم بتشجع وتبرر العبودية للغير. بنشوف مثلًا مرسوم زي Dum Diversas سنة 1452، دا مرسوم سمح | Statement | Iraqi | 206 |
للبرتغاليين باستعباد غير المسيحيين، ودا ادّى غطاء أخلاقي وشرعي لاستعمار "أفريقيا"، بل، يا عزيزي، أصبح هناك واجب ديني في نظرهم إن هما يذهبوا لهذه المناطق، عشان ينشروا المسيحية. طبعًا، حاجة Funny بقى إن هما لو نشروا المسيحية، مش هيعرفوا يجيبوا عبيد، فبالتالي، مش لازم ننشر المسيحية أوي يعني. مع الوقت، | Statement | Masri | 220 |
كل هذه التبريرات عملت خطاب عنصري أوسع، في هذه الفترة، هذا الخطاب العنصري كان بيعمل، زي ما تقول كدا، "فاترينة" بتـ"شيّكه"، والـ"فاترينة" دي عنوانها "عبء الرجُل الأبيض"، يعني، "انت أيها الرجُل الأبيض، عليك مسئولية، عليك عبء، رسالة أخلاقية، يجب إن انت تسيطر على الشعوب الغير أوروبية، وتقودها إلى الحضارة، ما | Statement | Khaleeji | 224 |
ينفعش تروح الحضارة لوحدك! خُد أفريقي معاك! خُد آسيوي معاك! خُد معاك!" مش بس كدا، كمان، ظهرت ادعاءات بيولوجية كان بيستخدمها الأوروبيين بضمير مرتاح، زي مثلًا إن الأفارقة أجسادهم أقوى، وإن هما متعودين على المناخ الحار، زي مناخ المستعمرات في الأمريكتين، وإن هما طبيعتهم مناسبة للعمل الشاق، وجسمهم مناعته أقوى | Statement | Masri | 227 |
للأمراض. انت عارف، يا عزيزي، صاحبك اللي بيقولّك: "انت بتعمل أحلى قهوة"، عشان انت اللي تقوم تعمل القهوة؟ هو كدا. كل دا، يا عزيزي، صوّر العبودية على إنها مهمة إنسانية، الأفارقة اتخلقوا عشانها! مع الوقت، "البرتغال" قدرت تكبّر تجارة العبيد، وتنظّمها، بقوا يعملوا اتفاقيات مع زعماء محليين وسماسرة أفارقة، "شوفوا | Question | Iraqi | 232 |
بتاع يجيبلنا كام عبد كدا، عضل، حلو، منشّف!" وخصوصًا، في مناطق زي "غينيا" و"أنجولا"، كانوا بيشتروا منهم أسرى الحروب والمخطوفين، مقابل بضايع أوروبية زي الأسلحة والصوف والحرير. وفي سنة 1494، بتوقّع "إسبانيا" و"البرتقال" معاهدة اسمها معاهدة "تورديسيلاس"، دي معاهدة، يا عزيزي، كدا بتقسّم العالم ما بينهم، "البرتغال" هتاخد "ال... | Statement | Masri | 253 |
من "آسيا" و"أفريقيا"، و"إسبانيا" في المقابل هتسيطر على باقي الأمريكتين. المعاهدة دي أسست لنظام عالمي استعماري جديد، والعبودية كانت هي قلبه النابض، "البرتغال" بنت مستعمراتها في "البرازيل"، واعتمدت على الأفارقة في زراعة محاصيل في غاية الأهمية، زي القصب والقطن والتبغ، السُكّر بالذات، يا عزيزي، كان الدهب الأبيض في العصر دا... | Question | Masri | 223 |
والطلب عليه في "أوروبا" كان جنوني، هو دا البستاشيو بتاعهم! أي حاجة يتحط عليها سُكّر، تبيع! عشان كدا، جلب الأفارقة لـ"البرازيل" كان نشاط اقتصادي Profitable جدًا، ومش بس "البرتغال"، "إسبانيا" كمان اعتمدت على الأفارقة في المزارع والمناجم في "الكاريبي" و"أمريكا اللاتينية" هنا، يا عزيزي، ظهر مثلث تجاري مربح جدًا، سفن | Statement | Masri | 226 |
بتخرج من "أوروبا" محملة بضايع، تروح بيهم الأمريكتين عن طريق "المحيط الأطلنطي"، وبعدين، ترجع "أوروبا" محملة بالسُكّر والتبغ والقهوة، شكل التجارة دا خلّى كتير من مدن "أوروبا" بتراكم ثروات ضخمة، دا، يا عزيزي، للمفارقة، من أهم أسباب نهضة "أوروبا" الحديثة، ويمكن كمان استمرار ثرائها لحد دلوقتي. الأفارقة بقى على النقيض، | Statement | Masri | 236 |
دخلوا في مرحلة من الاستغلال استمرت أكتر من 300 سنة، اسمها "تجارة العبيد عبر "، الـAtlantic Slave Trade، انت كإنسان بيتم استبدالك بسُكّر وتبغ وحاجات كدا. مع دخول القرن الـ17، تجارة العبيد عبر "الأطلنطي" أصبحت نظام تجاري عالمي ضخم، "البرتغال" و"إسبانيا" كانوا أول لاعبين فعلًا، لكن بسرعة بقى ابتدا يبقى | Statement | Masri | 205 |
فيه Startups تانيين، وMarket Players مختلفين، | Statement | Masri | 22 |
بدأ يبقى فيه Competitors، ياخدوا Market Share. بس أنا Out. اللاعيبة الجداد كانوا "بريطانيا" و"فرنسا" و"هولندا"، ودُول فهموا إن هي دي فرصتهم عشان يقدروا يبنوا إمبراطوريات، البريطانيين شاركوا في مثلث التجارة دا عن طريق Model جديد، وهو شركات المساهمة، زي مثلًا "شركة المَلَكية"، بدل ما يبقى عندك تاجر واحد بيخاطر | Statement | Masri | 209 |
برحلته كلها، لأ، يبقى هناك مستثمرين بيشتروا أسهم على Valuations معيّنة، ولو هذه السفينة رجعت بأرباح، الأرباح تتوزع، ولو غرقت أو اتنهبت، الخسارة تتوزع برضه، كدا، قللوا هامش الخسارة، وأصبح عندهم مصدر تمويل ضخم ومستمر. بالمناسبة، يا عزيزي، عمّال أعمل Joke VC والـVenture Capital، دا شكل من أشكال الـVenture Capital، | Statement | Masri | 213 |
دا شكل من أشكال الاستثمار الجريء، عندك فرص خسارة كتير، بس يوم ما بتعمل مكسب، بتكسّر الدنيا! فيعني، القلشات في محلها، دا اللي بأحاول أقوله يعني. بدأت، يا عزيزي، التجارة معانا تكبر بشكل مؤسسي، السفن كانت بتطلع بالبضايع الأوروبية من مواني "ليفربول" و"لندن" و"بريستول"، تتبدّل في "أفريقيا" بالبشر، بعدها، السفن | Statement | Khaleeji | 222 |
دي تتحرك من عندها في "أفريقيا" عبر "الأطلنطي"، عشان تسلّم الـOrder يا فندم! سواء في جُزر "الكاريبي" أو في المستعمرات الأمريكية. "فرنسا" برضه دخلت اللعبة بقوة، ومستعمراتها الكاريبية زي "هايتي"، اللي اعتمدت فيها على العبيد الأفارقة في مزارع السُكّر والبُن، كل حاجة In-House، "هايتي" تحولت إلى "ستارباكس"! "هايتي"، يا عزيزي... | Statement | Masri | 226 |
لو تفتكر، في حلقة "الثورة الفرنسية"، تحولت تقريبًا في هذا الوقت إلى أكبر مصدّر للسُكّر في العالم، دولة أد كدا! دُول كانوا الفرنسيين. الهولنديين بقى اللي كانوا من سادة البحر في القرن الـ17، بسبب الأساطيل بتاعتهم القوية، دُول طبعًا مش هيسكتوا، دُول برضه، يا عزيزي، عملوا شركات ضخمة، والأهم إن | Statement | Masri | 209 |
هما عملوا نظام مالي جديد، قدروا عن طريق البورصة في "أمستردام" يوفروا تمويل للتجار في شكل قروض أو سندات أو أسهم. مش بس كدا، ابتكروا كمان التأمين البحري، تأمين بيضمن للتاجر تعويض لو السفينة غرقت أو اتنهبت، دا، يا عزيزي، حوّل تجارة العبيد من مغامرة خطيرة لمشروع مضمون نسبيًا وآمن | Statement | Masri | 204 |
للمستثمرين. والنتيجة إن تجارة العبيد أصبحت شبكة عالمية متشابكة، كانت مشتركة فيها كل قوى "أوروبا"، وكل ما الطلب زاد على السُكّر والتبغ والقطن، زادت الأرباح، فتزيد الحاجة للأيادي العاملة، فيزيد اتساع هذه الشبكة، وأحيانًا، قسوتها، وبالتالي، تزيد معاها معاناة الأفارقة. | Statement | Khaleeji | 199 |
هنا، يا عزيزي، بيظهر ما يُسمّى بـ"الممر الأوسط"، الرحلة اللي كانت قلب المعاناة في تجارة العبيد عبر "الأطلنطي"، دي رحلة بتستغرق من 5 لـ8 أسابيع، دا عشان السفن الأوروبية تتحرك من "أفريقيا" للأمريكتين، واتسمت "الممر الأوسط" لأنها كانت الجزء التاني في المثلث التجاري. على حسب مذكرات "أوليداه إكيانو"، عن رحلة | Statement | Khaleeji | 219 |
الممر الأوسط دا، اللي كان فيها عبد مر بالتجربة المرعبة دي. "أوليداه"، يا عزيزي، واحد من الناس اللي مرت بهذه التجربة بيوصف بإن السفن كانت عبارة عن جحيم، السفن كانت بتتعدل عشان تستوعب أكبر كم ممكن من العبيد، | Statement | Masri | 142 |
العبد منهم، يا عزيزي، كان بيتحشر في مساحة حوالي... متسلسلين كدا ومرصوصين جنب بعض، كأنهم بضاعة، ما حدش منهم كان بيقدر يتحرك، يا دوبك الشخص ينام على جنبه في رحلة، تاني، بتستمر من 5 أسابيع لـ8 أسابيع، ما فيش حاجة اسمها "أفرد جسمي"، انت مربوط بالسلاسل، من غير تهوية، من | Statement | Khaleeji | 194 |
غير حمّامات! دا طبعًا كان بيخلّي الأمراض تنتشر بسرعة رهيبة، أمراض زي الجُدَري والحُمى الصفرا، وأي حد بيموت، كان بضاعة تلفت، "نرميها في البحر يا شباب! عبد فاسد، تخلّص منه!" على حسب كلام المؤرخين، من تقريبًا 15 لـ20% من هؤلاء الأفارقة كانوا بيموتوا قبل ما يوصلوا الشاطئ التاني، من بين | Statement | Khaleeji | 210 |
كل 10 أشخاص، 1 أو 2 ما بيكمّلوش الرحلة، مش المرض بس اللي بيقتلهم، كمان، القهر النفسي والجسدي كان بيخلّي بعض العبيد ينتحروا، كانوا بيحاولوا إن هما ينطوا في البحر، أو يرفضوا الأكل لحد ما يموتوا، والبعض كانوا بيحاولوا يتمردوا، ويحاولوا يسيطروا على السفينة، لدرجة إن الطاقم أحيانًا هو اللي | Statement | Khaleeji | 212 |
بيقتلهم. كمان، كان هناك عدد منهم بيموت، بس عشان الأوربيين بيروضوهم، "هتبقى عِبرة للباقي!" زي ما قُلتلك، هما ما كانوش بيعتبروهم بشر، كانوا، يا عزيزي، بيستخدموا أساليب تعذيب بشعة، كانوا بيرموا عبيد في البحر قُدّام العبيد التانيين كرسالة تهديد. الممر الأوسط لم يكن مجرد رحلة نقل، لأ، دا كان أداة | Statement | Khaleeji | 215 |
لتحطيم الإنسان، بيدخل الأفريقي كفرد عنده هوية ولغة وثقافة، عنده تاريخ، ويخرج منها سلعة محطمة، مكسورة، جاهزة للبيع، هيفضل كدا طول حياته! دا، يا عزيزي، فصل، لسة ما خلّصناش. نخش بعد كدا في الفصل التاني من الاستغلال، مع وصولهم الأمريكتين، السفن بتتفرغ حمولتها، ويتعرض الأفارقة في الأسواق، التجار بيبدأوا بقى | Statement | Masri | 223 |
إيه، يفحصوا الأجسام، يشوفوا قوة العضلات، الأسنان، العمر، كأنهم، يا عزيزي، بيشتروا حيوانات، مش بشر. وبعد البيع، ما بيشتغلوش مباشرةً في المزارع والمناجم، لأ، لازم يمروا الأول بمرحلة التكييف، مرحلة الـSeasoning، مرحلة هدفها كسر إرادتهم وتحويلهم إلى عبيد مطيعين، دا، يا عزيزي، برنامج تاني من التعذيب النفسي والجسدي، بيبدأ يف... | Statement | Khaleeji | 235 |
العبيد الجدد عن بعضهم، بنعزل الرجالة عن الستات، محتاجين نضمن تفكيك أي روابط أسرية أو قَبَلية، عشان ما حدش يتحد مع التاني، أي روابط يعني تعاطف، أي تعاطف يعني تجمُّع، ودا ممكن يخلق مقاومة محتملة. بعدها، بيتم إجبارهم على عمل شاق ولساعات طويلة في حرارات عالية، وكل دا تحت تهديد | Statement | Khaleeji | 199 |
الضرب والجَلد، بيتعملّهم نظام غذائي متعمد لإذلالهم، كميات قليلة، أو أكل غريب عنهم، بيبقى المقصود زرع فكرة إن طاعة السيد هي الطريقة الوحيدة للبقاء، بيتعرّضوا للضرب المبرح والجَلد العلني لأتفه الأسباب، وأحيانًا، زي ما قُلت، عرض قُدّام باقي العبيد، عبرة! من أهم، يا عزيزي، الخطوات هي تجريدهم من أسمائهم الأفريقية، | Statement | Khaleeji | 235 |
اسمك اللي بيحمل فيه ذكريات وحضارة وتاريخ ولغة وكل الكلام دا، شيلهولي، أنت إنسان جديد، ليك اسم من النهاردة أوروبي، نسبك لعائلات المُلّاك. طبعًا، يا عزيزي، "ممنوع إن انت تستخدم لغتك، أو تمارس ديانتك، احنا عايزين إنسان بلا ماضي، لا يوجد لغة، لا يوجد ثقافة، لا يوجد تاريخ!" كدا، يا | Statement | Masri | 205 |
عزيزي، بعد ما بتخلّص، بتكون انتهت مرحلة الـSeasoning. تبدأ حياتك كعبد في المَزارع أو المناجم، ودي، يا عزيزي، مرحلة عذاب جديدة. في "البرازيل" مثلًا اللي تُعتبر أكبر مستورد للعبيد الأفارقة في التاريخ، تقريبًا، يا عزيزي، 4 مليون أفريقي، كان عندهم قصب السُكّر هو المَلِك، المَزارع كانت ضخمة، محتاجة شغل من | Statement | Khaleeji | 214 |
شروق الشمس لغروبها، بيقطّعوا القصب، وبعدين ينقلوه، وبعدين، يكمّلوا شغل في معامل الغلي والتكرير، كل دا بيحصل في حرارة خانقة، واللي كان شغله بيخسّع من التعب، بيتقابل بالجَلد والحبس، وأحيانًا، بيتقتل! الوضع في "الكاريبي"، يا عزيزي، لم يكن مختلف، مَزارع السُكّر في "جامايكا" و"هايتي" كانت جحيم، لدرجة، يا عزيزي، المؤرخين | Statement | Iraqi | 235 |
كانوا مسميين السُكّر "الموت الأبيض"، ليه؟ عشان عدد الناس اللي كانت بتموت في سبيل إنتاجه كان عملاق، سُكّرك، اللي بتحطه على شايك، كان بالدم! وعندك في "أمريكا الشمالية"، خصوصًا، اللي كانت في الجنوب، ظهرت محاصيل تانية شكّلت اقتصاد كامل، التبغ، الرُز، القطن. حُط في دماغك، يا عزيزي، إن احنا في | Question | Khaleeji | 206 |
ثورة صناعية، بقى عندنا آلة مثلًا، آلة حلج القطن، دي عملت انفجار في الطلب على القطن، إنتاج اللبس بقى عملية أسهل، مصانع النسيج في "بريطانيا" كانت جعانة، جعانة قطن، "فهاتلي عبيد أفارقة، اشحنهوملي على ، وطلّعلي قطن، لبّس الناس لبس، فسّحهم في الأعياد." العوامل دي، يا عزيزي، خلّت العبودية مؤسسة | Statement | Masri | 213 |
لا يمكن الاستغناء عنها، دا البترول، دا اللي بيحرك الإنتاج. خُد بالك، يا عزيزي، كل دا أنا بأكلمك على الزراعة، ما بأتكلمش بقى على الـMining، مناجم الفضة والدهب في "بيرو" و"المكسيك"، دي بقى كانت ظروفها أسوأ وأسوأ، عُمّال كتير كانوا بيموتوا بعد شهور قليلة من شغلهم، الشغل كانت ظروفه صعبة | Statement | Masri | 201 |
جدًا، المنجم ممكن يتهدّ عليك، ينهار عليك، تموت! بس طبعًا، عجلة الإنتاج كانت لازم تفضل دايرة. الفضة اللي كانوا بيستخرجوها هي اللي ساعدت "إسبانيا" تبني إمبراطوريتها. لو دخلنا أكتر، يا عزيزي، في عالم العبيد، هنلاقي إن الستات بتعاني بقسوة مزدوجة، نفس شغل الراجل وظروفه القاسية بس معاه إيه؟ استغلال جنسي | Question | Masri | 223 |
من المالكين والمشرفين، يعني، "انتي يا أستاذة هتعملي شغل الراجل، عادي، بس كمان بقى هنستغلك جنسيًا، وهنعتدي عليكي، بكل الأشكال اللي ما نقدرش نعتدي بيها على الراجل!" في مذكراتها Incidents in The Life of A Slave Girl، بتقول "هاريت جاكوبز": "عندما أخبروني أن مولودي الجديد فتاة، شعرت بثقل أكبر من | Question | Masri | 192 |
أي وقت مضى، العبودية مريعة للرجال، ولكنها أشد وطئًا على النساء!" بتحكي "هاريت" عن التحرش والانتهاكات اللي الستات بتتعرّضلها كل يوم، جسم المستعبدة أصبح راس مال للمُلّاك البيض، يشغّلوه وينتهكوه، مش بس كدا، دا كمان جسد بيولّد أجساد، دا مُنتِج عمالة، على عكس جسد الراجل، بيزوّدلهم أطفال يتضافوا تلقائيًا كعبيد، | Statement | Masri | 228 |
ويصبحوا ممتلكات جديدة بقى للمالك، بتصبح الست مشروع كتاكيت! "هاريت" اتكلمت كمان عن القوانين الظالمة اللي كانت بتحمي الستات البيض من الاغتصاب، ولكنها لم تعتبر اغتصاب المُستعبَدة كجريمة أصلًا. | Statement | Masri | 136 |
من أشهر القضايا اللي بتوضّح هذا الكلام قضية... دي قضية عن امرأة مُستعبَدة تعرّضت للاغتصاب المتكرر من مالكها، ولمّا دافعت عن نفسها وقتلته، اتقدمت للمحاكمة، والقاضي وهيئة المُحلّفين اعتبروا إن العبد لا يتمتع بحقوق الأحرار، ولذلك، اتحكم عليها بالإعدام شنقًا! ومش بس، يا عزيزي، الرجالة والستات، حتى الأطفال، من أول | Question | Khaleeji | 230 |
لحظة ولادتهم وهما مش في أمان، الأمهات، يا عزيزي، ما كانوش بيقدروا يقولوا مين الأب الحقيقي لأطفالهم، اللي غالبًا، بالمناسبة، بيبقى المالك، ما يقدروش يقولوا، عشان خايفين ليتعاقبوا. "هاريت جاكوبز" بتحكي إن المالك بتاعها كان أب لتقريبًا 11 طفل، وحتى لو الأم قضّت عمرها كله في خدمة بيت المالك، زي | Statement | Khaleeji | 216 |
جدة "جاكوبز" نفسها، دا ما كانش بيشفع لأولادها، اللي كانوا كلهم بيتباعوا في مزادات عادي جدًا، "جاكوبز" بتحكي إنها شافت أم واخدة ولادها الـ7 المزاد، كانت فاكرة إن بعضهم هيتباع، ولكن على نهاية المزاد، كانت بتصرّخ، لأن الـ7 اتباعوا قُدّام عينيها! وزي ما أثرت تجارة العبيد عبر "الأطلنطي" على حياة | Statement | Khaleeji | 216 |
كل عبد بشكل فردي، كان ليها تأثير عميق طويل المدى على "أوروبا" والأمريكتين، التجارة دي تقدر تبُصّلها وتقول إن دي شكّلت الأساس الحقيقي للعمل الحديث، اقتصاديًا وسياسيًا واجتماعيًا، في "أوروبا"، الثروات اللي اتجمّعت من السُكّر والقطن والتبغ والمعادن الثمينة، دا كله غيّر اقتصاد القارة بالكامل، وخلّت مدن زي "ليفربول" و"بريست... | Statement | Masri | 238 |
في "بريطانيا"، أو "نانت" و"بوردو" في "فرنسا"، إنهم يتحولوا من مواني عادية إلى مراكز تجارية مزدهرة، راس المال اللي اتولد من الأرباح دي اتضخ في البنوك والمصانع، ودا، يا عزيزي، من أهم أسباب انطلاق الثورة الصناعية، الثورة الصناعية لمّا جت Ironically ما خّلتش شغل الناس يقلّ، بالعكس، خلّت يبقى فيه | Statement | Khaleeji | 193 |
عمالة أكتر، "تجيبلنا سُكّر، تجيبلنا قطن مثلًا، ونشتغل بيها، نـProcess بعد كدا." وبالتالي، الثورة الصناعية حظت بمجدها، قدرت تطور من نفسها، وقدرت تطور من "أوروبا" وأسلحتها، اللي تخلّيها تقدر تـIntimidate في مناطق تانية. على الناحية التانية، يا عزيزي، "أفريقيا" مثلًا، هذه القارة، كانت بتتعرّض إلى استنزاف بشري رهيب، مؤرخين... | Statement | Iraqi | 234 |
"باتريك مانينج" كانوا بيقدروا إن أكتر من 12.5 مليون أفريقي اترّحلوا واُستُعبِدوا بين القرن الـ15 والـ19، حوالي 1.5 مليون شخص ماتوا في الممر، انت متخيل، يا عزيزي؟ دي كانت الناس اللي الأوروبيين أو المستعمرين شايفين إن هما يصلحوا إن هما يسافروا هذه الرحلة ويشتغلوا، يعني، ناس كانت قوية بدنيًا، فاللي | Question | Masri | 219 |
اتساب كان الضعيف. أنا عايز أقولّك، يا عزيزي، إن مات كمان 4 مليون في "أفريقيا" نفسها، ما انت خُد بالك، كان فيه عمليات أَسر، فيه عمليات شحن للسفن، فيه Business احنا ما اتكلمناش عنه، كان بيحصل قبل دا بقى، يعني القارة خسرت تقريبًا 16 مليون إنسان، في ما يُمكن اعتباره | Statement | Khaleeji | 187 |
أكبر جريمة ضد البشر في التاريخ! النتيجة كانت تراجُع حصة "أفريقيا" من سكان العالم، والنِسَب هتوضح دا، يا عزيزي، من حوالي 18% من سكان العالم سنة 1600 إلى 6% سنة 1900. بعض الدراسات، يا عزيزي، بتقول إن لولا العبودية، سكان القارة كانوا هيزيدوا حوالي 112 مليون إنسان. وتاني، يا عزيزي، | Statement | Masri | 193 |
التجارة كانت بتخطف الشُبّان الأصحاء، ناس ما بين 15 و35 سنة، الشباب، يا عزيزي، لمّا يتشالوا من المجتمعات، انت كدا بتدمر فرص النمو في قارة زي "أفريقيا"، الشباب دُول كانوا القوة العاملة للقارة، كانوا حلم القارة، كانوا أمل القارة! "أفريقيا" غرقت في دوامة من العنف والفوضى، وهياكلها السياسية والاجتماعية انهارت، | Statement | Masri | 215 |
وتراجعت معدلات التنمية، وزادت معدلات الفقر، كل دا ابتدا يعمل Cycle، فانت عندك قارة عمّالة تغتني، وقارة عمّالة يتاخد منها شبابها، فتفتقر أكتر، فالقارة اللي عمّالة تغتني تبقى أقوى، والقارة اللي انت بتاخد منها عمّالة تبقى أفقر وأضعف، فبالتالي، ممكن استغلالها أكتر، "أفريقيا" أصبحت فريسة سهلة للتقسيم، | Statement | Iraqi | 219 |
ودا، يا عزيزي، بيتعرف تاريخيًا بـ"التدافع على "... هنا، تحول الاقتصاد من اقتصاد السرقة، إني أسرق الناس، لاقتصاد الاستغلال. اللي بيحصل إن تجارة العبيد بيتم منعها، حلو، Good، ممتاز! هنا، يا عزيزي، المُواطن الأوروبي أصبح في مشكلة، ازاي هيشرب حاجات من غير سُكّر؟! عايز الفرابتيشنو والكرواسون والـRice Cake! فيعمل إيه | Question | Masri | 221 |
بقى؟ ينزل يشتغل هو بقى؟! لأ طبعًا! اللي بيحصل، يا عزيزي، إن بيتم ممارسة العبودية بشكل بقى محلي، Localized، اللي بيحصل، يا عزيزي، إن احنا بنبدأ نبص "أفريقيا" بقى نفسها، إيه الثروات الخام اللي موجودة فيها؟ نبدأ بقى نبص على المطاط، نبص على العاج، نبص على الدهب، نبص على الناس. | Question | Masri | 197 |
وبالفعل، سنة 1884، بيتعمل، يا عزيزي، مؤتمر شهير جدًا جدًا جدًا اسمه "مؤتمر "، المؤتمر دا كان هدفه "تنظيم، يا جماعة، عمليات الاستعمار، مش هينفع نستعمر بهمجية، لأ، احنا هنوزع أراضي ، عشان نمنع الصراعات بين الدول الأوروبية." دا، يا عزيزي، في "أوروبا". في "أمريكا" بقى كانت العبودية النظام الرئيسي | Statement | Masri | 219 |
للاقتصاد، No Slavery, No Economy! سنة 1860، وصلت قيمة العبيد لأكتر من 3 مليار دولار، اللي هو يعادل دلوقتي 120 مليار دولار، كمان، على حسب بعض التقديرات، قيمتهم كانت بتساوي تقريبًا إجمالي قيمة الأراضي الزراعية والمباني في الولايات الجنوبية، مش بس كدا، دا تفوقت على قيمة السكك الحديدية والمصانع والبنوك | Statement | Masri | 198 |
مجتمعين كلهم مع بعض، دا خلّى العبودية أكبر شكل من أشكال رأس المال في الدولة. إنتاج القطن ارتفع من 750 ألف بالة سنة 1830 لحوالي 3 مليون بالة سنة 1850. خلّيني أقولّك إن بحلول سنة 1860 كان الجنوب الأمريكي بينتج 75% من القطن العالمي، الثروة الضخمة دي هي اللي أسست | Statement | Masri | 176 |
لصعود "الولايات المتحدة" كقوة كبيرة صاعدة، تخيل انت تبقى قوي، عشان الناس عايزة تلبس! نفس الصورة كمان كانت موجودة في "أمريكا اللاتينية"، "البرازيل" اللي اعتمادها على العبودية خلّاها أكبر مُنتِج ومصدّر للقهوة في العالم، من وقتها ولحد دلوقتي. ورغم كل دا، لسة بيظهر بعض الأصوات بتروج إن العبودية والاستعمار ما | Statement | Khaleeji | 213 |
كانش حاجة وحشة، بل كانت حاجة طبيعية. والحقيقة آه، إن هي ممكن تبقى حاجة طبيعية، ما هو أي حاجة بتحصل في الطبيعة بتبقى طبيعية، بس الحقايق والأرقام بتقول إنها كانت كارثة في التاريخ الإنساني، حاجة طبيعية آه، Natural على مستوى الحيوانات، Natural على مستوى البشر، Natural على مستوى الحضارات وكل | Statement | Masri | 192 |
حاجة، تمام، بس أنها كارثة، ويجب أن نتعظ منها، ويجب أن ندينها، الثروة الأوروبية الحديثة قامت على أجساد الشعوب دي. "طب يا ، هل الأفارقة قبلوا على نفسهم الظلم والقهر دا؟ هل عملوا مقاومة ضد دا؟" خلّيني، يا عزيزي، أقولّك إن بالرغم من القسوة الرهيبة والعبودية في الأمريكتين، المستعبدين ما | Question | Khaleeji | 203 |
استسلموش أبدًا، ومقاومتهم خدت أشكال كتير، من التمردات العنيفة لحد مقاومات بسيطة بنشوفها في الحياة اليومية، زي ما قُلتلك، كتير من السفن كانت مثلًا مسجلة حالات التمرد، أو حالات الاستيلاء على السفن، اللي هي غالبًا كانت بتفشل، عشان هناك طبعًا أسلحة أوروبية حديثة. في الأمريكتين نفسهم ظهرت أشكال مقاومة مختلفة، | Statement | Khaleeji | 225 |
البعض مثلًا كان بيهرب للجبال أو للغابات، وبيحاولوا يأسسوا مجتمعات خاصة بيهم، مجتمعات مثلًا زي الـMaroons، وبدأوا يحاربوا المستعمرين البيض، عشان ياخدوا حريتهم، زي مثلًا مجتمع Plamares في "البرازيل"، دا وجوده استمر لعشرات السنين، قبل طبعًا ما يتم القضاء عليه بالقوة سنة 1694. العبيد كمان كانوا بيستخدموا أساليب أبسط، زي | Statement | Khaleeji | 234 |
مثلًا إن هما يبطّأوا سير العمل، أو يكسروا عِدّة الشغل، أو يرفضوا الأوامر، أو يستخدموا الغُنا أو الحكايات، عشان يحافظوا على هويتهم، نوع موسيقى زي الـSpirituals مثلًا، كانت وسيلة للتعبير عن الألم والأمل في الحرية، وأحيانًا، كان بيبقى فيها رسايل مشفرة للهرب. كمان، موسيقى زي موسيقى الـBlues، كانت بتعبّر عن | Statement | Khaleeji | 222 |
حزن وألم السود، والصعوبات اللي كانت بتقابلهم وهما بيناضلوا. كمان، موسيقى زي موسيقى الـJazz اتطورت من الأنواع الموسيقية المختلفة دي، وأصبحت رمز للإبداع وهوية للـAfroamericans. كان هناك كمان بعض العبيد بيقاوموا بالجواز غير الرسمي بينهم وبين بعض، والإصرار على إنهم يعلّموا ولادهم تقاليد أفريقية. كل شكل من أشكال المقاومة دي | Statement | Masri | 231 |
كان بيكشف إن كتير من هؤلاء الناس واعيين بإنسانيتهم، ورافضين هذا الوضع، رافضين هذا الظلم، | Statement | Khaleeji | 64 |
ازيك يا "فريد"؟ حاسس بإيه دلوقتي؟ تفتكر واحد هيتعدم بعد 5 دقايق... هيكون حاسس بإيه؟ مكسوف مثلًا؟ | Question | Iraqi | 82 |
إيه البوز دا بس؟! بتحب الكاجو؟ ولّا أبعت أجيبلك مكاديميا؟ كاجو؟! هو فيه إيه بالظبط؟! "فريد"، يسعدني أقولّك إن انت أول واحد هيتجرب عليه طريقة الإعدام الجديدة. أنا قلبي كان حاسس، حلمت امبارح إن انتم هتطبخوني للمساجين، وتعملوني سندوتشات شاورما! الإعدام عملية قاسية وكئيبة أوي، عشان كدا، قررنا نغيّر الـProcess | Question | Masri | 236 |
كلها، لازم الشخص اللي بيتعدم، يتعدم وهو مبسوط. "فريد"... احنا قررنا نموّتك من الضحك، من السعادة، من الفرحة. نعم يا أخويا؟! ليه تموت زعلان ومكتئب، بدل ما ممكن تودّع الدنيا بابتسامة؟ على فكرة، بعتّ أجيبلك كباب وكفتة. آه، وهتموتوني من الضحك بقى ازاي بقى؟! ممكن نزغزغك، نفرجك على كاميرا خفية، | Question | Masri | 220 |
ممكن نجيب "مونوليجست"، أو Stand-Up كوميديا، لو انت سجين Progressive شوية. فين عشماوي من الليلة دي كلها؟! لا، لا، لا، لا، قِدِم جو عشماوي دا، عندنا "زياد"، Copywriter الصبح، وبيجيلنا بالليل بقى "مونولوجيست" إعدام Freelance. أتمنى ليك إعدام سعيد! | Question | Masri | 159 |
"زياد"؟! سلام عليكم! نبدأ بأول نُكتة؟ مرة صيدلي حفر جنب بيته، | Question | Levantine | 50 |
لقى آثار جانبية! إيه القرف دا؟! طب نسمع واحدة كمان. واحد بلدياتنا حب يضحك على الكُمسَري، | Question | Masri | 67 |
دفع من غير ما يركب! هو دا اللي هيموّتني من الضحك؟! استنى بس عليا شوية، انت لازم تخدها جرعة مكثفة، زي حُقنة الهوا كدا، تاخدها مرة واحدة كدا. بقرة جالها جفاف، نزّلت لبن بودرة! واحد اشترى عربية BM، صحي، لقاها AM! واحد بلدياتنا اشترى باب إزاز، ركّبله عيون سحرية! | Question | Iraqi | 192 |
مرة واحد جه يقعد على قهوة، قعد على شاي! "فريد"! استنى يا "فريد"، ما تبوظش التجربة! الكوميديا دي حاجة Subjective! أنا ممكن أزحلقلك نفسي على قشرة موز، وتضحك عادي! | Statement | Masri | 114 |
يا ريتكم طبختوني وعملتوني شاورما فعلًا، بدل القرف دا! أعزائي المشاهدين، السلام عليكم ورحمة الله وبركاته، أهلًا بكم في حلقة جديدة، من برنامج "الدحّيح"! خلّيني، يا عزيزي، آخدك من إيدك ونطلع على قرية صغيرة في ولاية "نبراسكا"، سنة كام؟ سنة 1871، "جاك ماريون" شاب عنده 21 سنة، بيتجوز واحدة اسمها | Question | Masri | 217 |
"ليديا فينلي". بارك الله لكما، وبارك الله عليكما! أخبار، يا عزيزي، تبان حلوة، ولكنه هيكتشف بعد كدا إن دي تقريبًا كانت أكبر غلطة عملها في حياته. "إنه اتجوز يا ؟! قولّي يا ، أرجوك! عزيزتي مش موجودة، قول دلوقتي، اشرحلي! الست دي مش سهلة!" عزيزي، لأ، مش دا المقصود، خلّيني | Question | Masri | 200 |
أشرحلك. أكبر غلطة، يا عزيزي، عملها في حياته هي إنه اتجوز "ليديا" تحديدًا. في سنة 1872، بيقول "ماريون" لمراته إنه اتفق إنه يشتري الخيول بتاعة صاحبه "كاميرون"، وإنه دفعله 30 دولار من تمنهم، وإنه مش هيستلم الخيول لحد ما يسدد الباقي. بعدها، بيسافر "ماريون" مع صاحبه "كاميرون" برة القرية، بحُكم | Statement | Khaleeji | 214 |
شغلهم كعُمّال في السكة الحديد. اللي بيحصل، يا عزيزي، إن "ليديا" بتلاقي جوزها راجع بالخيول، من غير صاحبه، ولمّا سألته: "فين صاحبك؟" قام قايلّها: "جاتله حالة طارئة، واضطر إن هو يسافر برة ." "ليديا"، يا عزيزي، بتبدأ تشك في هذا الكلام، راحت حكت لأمها، اللي أصلًا "ماريون" ما بينزلّهاش من | Question | Khaleeji | 213 |
زور، واقتنعوا هما الاتنين إن "ماريون" قتل صاحبه وخد الخيول. المشكلة وقتها، يا عزيزي، إن لم يكن هناك أي دليل ضد "ماريون"، لم يكن حتى هناك جثة. بس اللي بيحصل إن بعد سنة، البوليس بيلاقوا جثة شبه متحللة في محمية "أوتو"، ودي جنب المكان اللي "ماريون" و"كاميرون" كانوا مسافرينله، والطب | Statement | Masri | 203 |
الشرعي وقتها كان بيقول إن الجثة دي مقتولة من سنة. هنا، يا عزيزي، "ليديا" وأمها ما كدّبوش خبر، راحوا من غير تردد بلّغوا البوليس إن "دي، يا جماعة، غالبًا جثة ، اللي جوزي قتله!" طبعًا، يا عزيزي، "مانشيتات" الجرايد قالتلك: "إيه دا دا دا دا؟! فرصة لتزويد الـReach، شخص قتل | Question | Iraqi | 201 |
صاحبه عشان شوية خيول! شايفين؟!" طبعًا، يا عزيزي، "ماريون"، لمّا شاف الجرايد، اتفزع، فقام عمل إيه؟ هرب. فضل، يا عزيزي، هربان كام سنة؟ 10 سنين، لحد ما اتمسك، ومحاكمته استمرت 4 سنين. خلال المحاكمة، الطب الشرعي خرّج الجثة اللي بقالها متحللة أكتر من 15 سنة، و"ليديا" مراته وأمها شهدوا إن | Question | Khaleeji | 216 |
الجثة دي جثة "كاميرون"، وإن الهدوم اللي عليه هدومه. "يا وليه يا مفترية! يا ولية يا مفترية!" وإنهم متأكدين إن "ماريون" هو اللي قتله! الحقيقة، يا عزيزي، إن "ماريون" ما كانش على لسانه غير جملة واحدة، "أنا، يا جماعة، والله بريء، صاحبي هو اللي سافر وسابلي الحاجة." ولكن طبعًا ما | Statement | Khaleeji | 204 |
حدش صدّقه، "انت لو ما قتلتش، كان زمانك قعدت، ما هربتش. لكن هربان 10 سنين؟ يلّا يا قاتل يا مجرم!" وبالفعل، في مارس 1887، بيتنفّذ حُكم الإعدام في "ماريون" بتهمة إنه قتل صاحبه. هنا، يا عزيزي، ولاية "نبراسكا" نامت مرتاحة إن العدالة أخدت مجراها، "اللهم صل على النبي! الحمد لله! | Question | Khaleeji | 200 |
رجّعنا الحقوق لأصحابها." الوحيد، يا عزيزي، اللي ما كانش قادر ينام، واحد اسمه "ويليام وايمور"، دا مين؟ دا عم "ماريون"، فضِل مصدّق براءته حتى بعد ما اتعدم، والراجل، بسم الله، ما شاء الله، عمل كل اللي يقدر عليه، عشان يثبت براءته. وبالفعل، بعد 4 سنين من تدويره، "ويليام" هيلاقي دليل | Question | Iraqi | 204 |
مهم جدًا هيغيّر مسار القضية تمامًا، "ويليام"، يا عزيزي، مش بيلاقي القاتل الحقيقي، لأ، "ويليام" بيلاقي "كاميرون". "إيه؟! انت قصدك يا المخرج المعروف بتاع فيلم Titanic وAvatar، صح؟!" يا عزيزي، احنا في سنة 1800 وحاجة، إيه اللي هيجيب "جيمس كاميرون" دلوقتي؟! أنا بأتكلم على "كاميرون"، صديق الراجل، اللي ادعوا إن | Question | Iraqi | 216 |
هو قتله. الراجل شاف "كاميرون" بعينيه وهو حي يُرزَق، | Statement | Levantine | 39 |
واكتشف، يا عزيزي، إن هو راح عاش 19 سنة في "المكسيك". | Statement | Levantine | 39 |
Hola! الواد راح منّي! الواد راح منّي! الراجل دا هربان ليه؟ عرف العم إن يوم ما كان "كاميرون" مع "ماريون"، جاله خبر بيقول إن فيه واحدة مخلّفة منه، فقرر إن هو، زي أي شاب في مسلسل لـ"أسامة أنور عكاشة"، إنه هيخلع من الحوار، ويسافر، وقتها، بيبيع الخيول لـ"ماريون"، وبتتقطع عنه | Question | Levantine | 193 |
الأخبار تمامًا. والحقيقة إنه ما عرفش بإعدام صاحبه، إلا بعد فوات الأوان. الحقيقة، يا عزيزي، إن قصة "ماريون" قصة مأساوية جدًا، تخلّيك تسأل مليون سؤال، ليه واحد بريء ممكن يتعدم، عشان حماته متغاظة منه؟! وإيه اللحظة اللي ممكن نوصل فيها ليقين كافي وما فيهوش أي احتمالات إن شخص يستحق الإعدام؟ | Question | Masri | 216 |
Subsets and Splits
No community queries yet
The top public SQL queries from the community will appear here once available.